TACLOBAN CITY - Guinkansela han mga organizers han #FYolanda an unta pagbubuhaton hini nga Benefit Dance party kasumpay han ika-siyahan ngta Tuig han pag-igo han Bagyong Yolanda.
Ini mismo an guinkompirma ni Calai Cinco, usa han organizer han Fyolanda dance party subay hiton pakipaghimangraw han Bombo Radyo Tacloban mahuman ini nga uranon hin mga batikos han mga Yolanda Survivors han mao nga aktibidad.
Sumala pa han pira nga mga biktima han Yolanda, nga insensitibo an mga yakan nga "Party like it never happened" nga amu naman an tema han mao nga aktibidad.
Dugang pa han mga ini nga an iba in nasusubo mahitungod han pagkawara han ira mga higugmaon ha kinabuhi ngan sugad man diri ini an oras kundi in maglipay kundi hinumdumon an mga naging biktima.
Tungod hini in nangaru naman hin pasaylo an organizer nga kun guindepensahan hini nga na mis-interpret la han pira nga mga yolanda survivors an ira Tema nga kun diin sumala han mga ini nga an panuyuan nira in magselebrar nga kita in guintagaan hin ika-duha nga kinabuhi han amay nga makagarahum.
war_Latn war_Latn war_Latn war_Latn war_Latn